Waach (Warkum)

De waach fan Warkum waard yn 1650 boud. It ferfong in earder ferfallen bouwurk. De lizzing is oan it merkplein de Merk njonken de Gertrudistsjerke. De waach hat oan ien kant in lange luif. 

It gebou hat in skylddak mei oan eltse kant in dakkapel mei trepgevel. Op de hoeken fan it dak stean fjouwer liuwen mei in wapenskyld mei dêrûnder in satyr. Yn de gevels sitte ek wapenstiennen, wêrûnder it gemeentewapen mei it jiertal 1650. 

Neidat it gebou de funksje fan waach ferlear hat it, lykas de waach fan Dokkum, ferskate oare bestimmingen hân: plysjeburo, VVV-kantoar en museum. 

Yn 2007 is it waachgebou prachtich restaurearre, en wurdt brûkt as VVV-kantoar en Museum Warkums Erfskip

 Keppeling om utens 
 Webstee Warkums Erfskip

Kategory:Warkum
Kategory:Waachgebou yn Fryslân
Kategory:Bouwurk yn Nijefurd
Kategory:Bouwurk yn Súdwest-Fryslân
Kategory:Ryksmonumint yn Nijefurd
Kategory:Ryksmonumint yn Súdwest-Fryslân
Kategory:Bouwurk út 1650